गुवाहाटी , मार्च 19 : गुवाहाटी नोगोरमानि आरजि बरुवा रोडनि साखाथिआव थानाय आसाम हादोरसा जुनारसालि आरो बटानिकॉल गार्डेनजों आरो कानपुर हादोरसा जुनारसालिजों जिब - जुनार सोलाय सोल' खालामनाय हाबाफारि बादियै दिनै 19 मार्च 2019 आव गुवाहाटी जुनारसालिआव गुबुन गुबुन रोखोमनि जिब - जुनार लाबोनाय जादों । गोदान जुनारफोरखौ जुनारसालिनि सुबुंफोरा बरायो । लाबोजानाय माखासे जिब - जुनारफोरनि गेजेराव दं - गासै मा 8 गोलेर , मा 20 कोकाटाइल , मानै इमास आरो मानै असट्रीस दावनि फिसा । गोदानै लाबोजानाय जिब जुनारफोरखौ रेल गारिजों 19 मार्च 2019 आव लाबोनाय जादों । फारसेथिं कानपुर जुनारसालिनि थाखाय गुवाहाटी जुनारसालिनिफ्राय मानै पेलिकान्स , मानै थब्रै गं गोनां मै एबा एन्टेलप्स आरो माब्रै सांगाइस हरनाय जादों होन्ना खौरां मोन्नाय जायो । 
गुवाहाटी जुनारसालिआव कानपुर जुनारसालिनिफ्राय गोदान गोदान जिब - जुनारफोर लाबोदों